**KOZMA LÁSZLÓ XXI. ORSZÁGOS INFORMATIKA ALKALMAZÓI**

**TANULMÁNYI VERSENY**

# VERSENYKIÍRÁS A 2022/2023-AS TANÉVRE

## 5-6. évfolyam részére

**A verseny meghirdetője: Informatika - Számítástechnika Tanárok Egyesülete**

**A verseny célja:**

* az informatikában tehetséges diákok számára lehetőséget teremteni az országos szintű megmérettetésre
* az informatika-alkalmazói ismeretek, az informatikai eszközök elsajátításának, az ismeretek készség szintű használatának egységes versenykeretek közötti mérése
* az informatika tantervi követelményei alapján történő tehetséggondozás folyamatának elősegítése

**A verseny kategóriái korcsoportok szerint:**

* 5. évfolyam
* 6. évfolyam

**A jelentkezés és a részvétel feltételei:**

A versenyre az ország valamennyi oktatási intézménye, intézményenként 2 fő versenyzőt nevezhet az 5., és 2 fő versenyzőt nevezhet a 6. évfolyamos tanulói közül. A versenyzők párban kapnak majd feladatot az egyes fordulók során.

A szülői nyilatkozat letölthető a [www.isze.hu](http://www.isze.hu/) honlapról, melyet az iskola őriz meg. Az eljárásnál figyelembe kell venni az *[Magyar Közlöny 128. sz. 22/2022. BM rendelet* *a 2022/2023. tanév rendjéről”]* rendeletet.

**A versenyen való részvétel kizáró okai:**

Az adatszolgáltatási, és a határidők (szabályok) betartásának hiánya kizárási ok. Hiányosan, illetve hibásan kitöltött nevezési lapokat a versenybizottság nem fogad el.

**A nevezés módja, határideje**:

Nevezni az ISZE honlapján ([www.isze.hu)](http://www.isze.hu/) található nevezési lap elektronikus kitöltésével lehet. A nevezési lapon fel kell tüntetni az intézmény adatait, a versenyzők nevét, évfolyamát, valamint az igazgató által megbízott, a versenyért egész tanévben felelős tanár nevét és aktív email címét, akivel a kiíró illetve a versenybizottság kapcsolatot tart.

A nevezést igazoló adatlapot VÁLTOZTATÁS nélkül kinyomtatva, az iskola igazgatója aláírásával hitelesíti, melyet az **ISZE 1133 Budapest, Kárpát u. 11. 1/8.** postacímre kell elküldeni a megadott határidőre.

**Nevezési határidő: 2022. október 15.** (postabélyegző legutolsó napja)

**Nevezési díj:** **nincs**

A nevezés csak akkor érvényes, ha az elektronikus adatlap beérkezik a nevezési határidőn belül és a papír alapú visszaigazoló levelet október 15-ig postára adták.

**Fordulók:**

1. forduló: **2022. november 23.**

a 2. fordulóba jutott versenyzők értesítése: **2023. február 3.**

1. forduló: **2023. március 8.**

a döntőbe jutott versenyzők értesítése: **2023. március 24.**

1. döntő: **2023. április 22.**

**A verseny fő témái:**

* **Grafika**
* **Szövegszerkesztés**
* **Prezentációkészítés**
* **Internet-használat**

**Ezen belül a feladatok felépítése:**

* Reprodukciós, vagy irányított feladatok, meghatározott szempontok szerint
* Egyéni kreativitást igénylő komplex feladatok
* Tesztfeladatok

**A továbbjutás feltétele, módja az egyes fordulókból:**

**Első forduló:**

* Az első fordulót az iskolai jelentkezések alapján az iskolák bonyolítják le. A feladatokat a kiíró biztosítja.
* Az iskolai felelős a tanulók dolgozatait elküldi a kiírónak. A dolgozatok javítását a kiíró által megbízott országos versenybizottság végzi.
* Az érintett dolgozatok javítását és a továbbjutási ponthatár megállapítását követően a kiíró értesíti a továbbjutókat.

**Második forduló:**

* A második fordulót az első fordulóból továbbjutott versenyzők számára az iskolák bonyolítják le. A feladatokat a kiíró biztosítja.
* A verseny on-line teszt formájában zajlik.
* A második fordulóból kategóriánként maximum **5 versenyző páros** jut a döntőbe.

**Döntő:**

* A kiíró által felkért helyen, a kiíró által megbízott versenybizottság a továbbjutó versenyzők részére országos döntőt szervez.
* A feladatokat a versenybizottság értékeli, megállapítja és kihirdeti a verseny kategóriánkénti végeredményét.

**Az eredmények közzétételének módja:**

A verseny eredményei az ISZE honlapján lesznek megtekinthetőek: [www.isze.hu](http://www.isze.hu/)

**Díjazás:**

A döntő valamennyi résztvevője oklevelet kap, és kategóriánként az első 3 helyezett tárgyjutalomban részesül. A legtöbb pontszámot elért versenyző viselheti az **„Informatikus Diák”** címet.

**A versenyző tanulók a feladat beadásával hozzájárulnak ahhoz, hogy az ISZE – a szerzők nevének feltüntetésével - kizárólagos jogot kapjon arra, hogy az anyagot részben, vagy egészben szabadon publikálja.**

**A versenyfelhívás a mellékelt versenyszabályzattal együtt érvénes.**

**A szervezők elérhetősége:**

**Informatika-Számítástechnika Tanárok Egyesülete**

**1133 Budapest, Kárpát u. 11. 1/8.**

* tel/fax: 1/462-0415
* e-mail: isze@isze.hu
* web: www.isze.hu
* versenybizottság: kozmaovb@mail.battanet.hu

**KOZMA LÁSZLÓ XXI. ORSZÁGOS INFORMATIKA ALKALMAZÓI**

**TANULMÁNYI VERSENY**

# VERSENYKIÍRÁS A 2022/2023-AS TANÉVRE

## 7-10. évfolyamos tanulók részére

**A verseny meghirdetője: Informatika - Számítástechnika Tanárok Egyesülete**

**A verseny célja:**

* az informatikában tehetséges és kreatív diákok számára lehetőséget teremteni az országos szintű megmérettetésre
* az informatika-alkalmazói ismeretek, az informatikai eszközök elsajátításának, az ismeretek készség szintű használatának egységes versenykeretek közötti mérése
* az informatika tantervi követelményei alapján történő tehetséggondozás folyamatának elősegítése
* kompetencia alapú, kreativitást fejlesztő verseny; csoportmunka segítségével a verseny folyamán a résztvevők a jelentkezés után megismerik egymást, lehetőségük nyílik a kiíróval és egymással való konzultációra is. A feladatokon keresztül a mindennapokban is jól használható technológiát ismerhetnek meg a versenyzők, amely közösségi jellegű, szórakoztató és nem utolsó sorban megmutatja az internet sokféle felhasználhatóságát.

**A versenyt két korcsoportban hirdetjük meg:**

* korcsoport: 7-8. évfolyamosok
* korcsoport: 9-10. évfolyamosok

**A jelentkezés és a részvétel feltételei:**

A versenyre az ország valamennyi oktatási intézménye, intézményenként maximum 2 csapatot nevezhet az I. korcsoportból és maximum 2 csapatot nevezhet a II. korcsoportból. A csapatok 3 főből (I. korcsoport 7. vagy 8. évfolyamos tanulókból, lehet vegyes csapat is, II. korcsoport 9. vagy 10. évfolyamos tanulókból, lehet vegyes csapat is) állhatnak, (akár különböző intézményekből is, amennyiben az intézmények vezetői aláírásukkal ezt nyugtázzák), akiket a nevezési határidőre az oktatási intézmény – megfelelő adatszolgáltatás mellett – benevez.

A verseny során csapattag cseréjére nincs lehetőség. Amennyiben a csapat valamelyik tagja nem folytatja a versenyzést, úgy a csapat kevesebb létszámmal versenyezhet, az ebből származó hátrányokat elfogadva.

A szülői nyilatkozat letölthető a [www.isze.hu](http://www.isze.hu/) honlapról, melyet az iskola őriz meg. Az eljárásnál figyelembe kell venni a [*Magyar Közlöny 128. sz. 22/2022. BM rendelet* *a 2022/2023. tanév rendjéről”]* rendeletet.

**A nevezés módja, határideje**:

Nevezni az ISZE honlapján ([www.isze.hu)](http://www.isze.hu/) található nevezési lap elektronikus kitöltésével lehet. A nevezési lapon fel kell tüntetni az intézmény adatait, a versenyzők nevét, évfolyamát és aktív e-mail címét, valamint az igazgató által megbízott, a versenyért egész tanévben felelős tanár nevét és aktív e-mail címét, akivel a kiíró illetve a versenybizottság kapcsolatot tart.

A nevezést igazoló adatlapot VÁLTOZTATÁS nélkül kinyomtatva, az iskola igazgatója aláírásával hitelesíti, melyet az **ISZE 1133 Budapest, Kárpát u. 11. 1/8.** postacímre kell elküldeni a megadott határidőre.

**Nevezési határidő: 2022. október 15.** (postabélyegző legutolsó napja)

**Nevezési díj:** **nincs**

A nevezés csak akkor érvényes, ha az elektronikus adatlap beérkezik a nevezési határidőn belül és a papír alapú visszaigazoló levelet október 15-ig postára adták.

**A versenyen való részvétel kizáró okai:**

Az adatszolgáltatási, és a határidők (szabályok) betartásának hiánya kizárási ok. Hiányosan, illetve hibásan kitöltött nevezési lapokat a versenybizottság nem fogad el.

A Sulinet Portálhoz történőcsatlakozással kapcsolatos tudnivalókat a jelentkezés után kapott e-mailben küldjük ki.

**A verseny menete**:

* Az első fordulóban a csapatoknak egy projekt jellegű munkát kell elkészíteni, a feladatokat és kapcsolódó instrukciókat e-mail-ben kapják meg a csapatok. A versenyzőknek egy fájlmegosztó oldalra kell feltölteniük a megoldásaikat a megadott feltételek szerint.
* A feladatok javítását a kiíró által megbízott országos versenybizottság végzi, megállapítja a továbbjutási ponthatárt és értesíti a továbbjutókat.
* A második fordulóban a csapatoknak egy projekt jellegű munkát kell elkészíteni, a feladatokat és kapcsolódó instrukciókat e-mail-ben kapják meg a csapatok. A versenyzőknek egy fájlmegosztó oldalra kell feltölteniük a megoldásaikat a megadott feltételek szerint.
* A feladatok javítását a kiíró által megbízott országos
* versenybizottság végzi, megállapítja a továbbjutási ponthatárt és megnevezi a döntőbe jutott csapatokat. A két korcsoportból összesen maximum **10 csapat jut a döntőbe**.

* A döntő forduló előtt a csapatok részfeladatokat kapnak, amelyeket el kell készíteni, és a döntőre magukkal kell hozni.
* A döntőn két óra időtartamban az otthon előre elkészített feladatok felhasználásával kell egy produktumot előállítani.

**Fordulók:**

1. forduló feladatának közzététele: **2022. október 31.**

1. forduló beküldése: **2022. december 9-ig.**

1. forduló eredménye és a 2.forduló feladatának közzététele: **2023. január 20.**
2. forduló beküldése: **2023. február 24.**

 a döntőbe jutott csapatok értesítése, és az előzetes feladatok kiadása: **2023. március 24.**

 Döntő: **2023. április 22.**

**A zsűri a beküldött anyagot nem küldi vissza, a versenyző tanulók a feladat beküldésével hozzájárulnak ahhoz, hogy az ISZE – a szerzők nevének feltüntetésével - kizárólagos jogot kapjon arra, hogy az anyagot részben, vagy egészben szabadon publikálja.**

**Országos döntő:**

A kiíró által felkért helyen, a kiíró által megbízott versenybizottság a döntőbe jutott versenyzők részére országos döntőt szervez.

A feladatokat a versenybizottság értékeli, megállapítja és kihirdeti a verseny kategóriánkénti végeredményét.

**A versenyzők a döntőn, a feladat beadásával hozzájárulnak ahhoz, hogy az ISZE – a szerzők nevének feltüntetésével - kizárólagos jogot kapjon arra, hogy az anyagot részben, vagy egészben szabadon publikálja.**

**Az eredmények közzétételének módja:**

A verseny eredményei az ISZE honlapján megtekinthetőek: [www.isze.hu](http://www.isze.hu/)

**Díjazás:**

A döntő valamennyi résztvevője oklevelet kap, és korcsoportonként az első 3 helyezett csapat tárgyjutalomban részesül, és egy közönségdíj is kiosztásra kerül.

**A versenyfelhívás a mellékelt versenyszabályzattal együtt érvényes.**

**A szervezők elérhetősége:**

**Informatika-Számítástechnika Tanárok Egyesülete**

**1133 Budapest, Kárpát u. 11. 1/8.**

* tel/fax: 1/462-0415
* e-mail: isze@isze.hu
* web: www.isze.hu
* versenybizottság: kozma.laszlo.verseny@gmail.com